Prosjektbeskrivelse

Rannveig Leite Molven

Emneområde:

Dystopier og utopier i litteraturen.

Motivering:

Dystopier og utopier av ulike karakterer innen litteraturen har fascinert meg i lengre tid, både i andres bøker, og som tematikk i egne tekster. Jeg tror det kan være interessant å se nærmere på noen aspekter, kanskje for å komme nærmere en forståelse for hvorfor vi skriver disse framtidsfablene, og hva de kan tilføre oss. Kan dystopiene leses som utopier, i så fall hvordan?

Materiale:

Margaret Atwood; *Oryx and Crake*, som er den første boken i *Madd Addam*-triologien, og

Cormac McCarthy; *The Road*.

Problemstillinger:

Hovedproblemstillingen i oppgaven er tenkt å være hvordan liminalfasen framstår i Atwoods univers vs i McCormacs, hvilke spor, om noen, finnes av utopi i dystopiene? For eksempel kan ikke Jimmy/Snowman i Oryx and Crake gjenskape noe av det som har vært, alt er ødelagt. Ligger det likevel et håp i dette? Når fortiden er borte, og framtiden er høyst usikker, hvordan er da nåtiden? Hvilke nye muligheter finnes i dette ”mellomrommet” (både for menneskene, og for verden generelt)? Hvordan er mennesket etter undergangen; hvordan framstilles de hos de to forfatterne, er kulturen borte, og hva er da tilbake? Vil skillet menneske/natur opphøre? Finnes det fortsatt en sivilisasjon, eller begynner alt på nytt? Hva holder de som fortsatt lever fast på, og hvilke nye muligheter ser de, om noen? Her kan også kjønnsroller være interessant; opprettholdes de, eller endres de, i så fall hvordan?

"Biodiversity will increase ... as buildings tumble and smash into each other," skriver Alan Weisman i *The World Without Us* (2007)

Hypoteser: -

Forhold til forskningstradisjon: -

Tekstutgavekommentar: -

Teoretisk ramme:

Så langt har jeg funnet en del artikler, for eksempel *Liminal Ecologies in Margaret Atwood's Oryx and Crake* av Rozelle Lee. Jeg holder på å gjennomgå hennes (og andres) kilder, som blant annet inkluderer *The World Without Us* av Alan Weizman, som jeg har lest, og nok er en bok jeg også kommer til å bruke i denne oppgaven. Weizmans bok beskriver ulike sannsynlige scenarier for hvordan kloden ville utvikle seg om menneskene forsvant.

Lee skriver: “From an ecocritical perspective, however, one finds that despite the obvious apocalypse, Atwood's novel offers new hope for humanity as well as other life forms. The ecological context of this novel reveals new growth in Atwood's stressed arboretum.”

En annen artikkel som er interessant, er Human/Nature: Ecological philosophy in Margaret Atwood’s *Oryx and Crake*, av [Jayne Glover. Hun tar blant annet utgangspunkt i en en feministisk-økologisk filosof som het Val Plumwood, som svært kort forklart fokuserte på dualismen i menneske vs natur, og hvordan denne dualistiske tankegangen er grunnlaget for rasisme, sexisme, kapitalisme og kolonialisme, og menneskets dominanse over naturen, og må overkommes, og erstattes av en økologisk empati for “den andre”. Jeg har ikke rukket å lese noe av Val Plumwood ennå, men kan se for meg at hennes tekster også er svært relevante i forhold til McCormac. Jeg tenker å ta for meg to av hennes bøker, *Feminism and the Mastery of Nature* fra 1992, og *Environmental Culture: the Ecological Crisis of Reason* fra 2002.](http://www.tandfonline.com.pva.uib.no/author/Glover%2C+Jayne)

Inger-Anne Søfting har skrevet en artikkel som heter Between Dystopia and Utopia: The Post-Apocalyptic Discourse of Cormac McCarthy's *The Road*. Naomi Morgenstern har skrevet en artikkel som heter Postapocalyptic Responsibility: Patriarchy at the End of the World in Cormac McCarthy’s *The Road*.

En annen interessant artikkel med tanke på å problematisere også noe av det utopiske tankegodset, er *Eco-Dystopia: Reproduction and Destruction in Margaret Atwood’s Oryx and Crake* av Allison Dunlap, her fra sammendraget:

“By critiquing both capitalist science and ecotopianism, Oryx and Crake highlights the complexity of knowledge production and cautions the reader against sweeping plans for the elimination of suffering, regardless of whether those plans are driven by economics, science, or environmentalism.”